સ્ટેચ્યુ ઓફ યુનિટી લોકાર્પણના દિવસો નજીક આવી રહ્યા છે, કાર્યક્રમને આખરી ઓપ અપાઇ ગયો છે, તેવા સમયે આદિવાસી વિસ્તારમાં વિરોધીઓ દ્વારા વિરોધ પ્રદર્શન કરવાનો સિલસિલો યથાવત રાખ્યો છે. ગુજરાતના ગામે ગામ ફરી રહેલી સરદાર એકતા યાત્રાનો નર્મદા જિલ્લાના કેટલાક ગામોમાં વિરોધ ચાલુ રહ્યો છે. સરદાર એકતા યાત્રા અને સ્ટેચ્યુ ઓફ યુનિટીના લોકાર્પણના બેનરો ફાડી નાંખવાના સતત ચાલુ રહેલી ઘટનાઓને અટકાવવા માટે નર્મદા જિલ્લામાં ઠેર ઠેર બેનરોને ફરતે પોલીસ બંદોબસ્ત ગોઠવી દેવામાં આવ્યો છે. તેની સાથે સાથે બિરસા મુંડાના બેનરો પણ ચડાવી દેવામાં આવ્યા છે.